**Dyddiad cyhoeddi:** 4ydd Hydref 2024

**Cais Rhyddid Gwybodaeth 282/24**

**Rydych chi wedi gofyn y canlynol i ni...**

**Caf ar ddeall eich bod yn bwriadu lleihau nifer y trenau i nifer sy’n is na’r gwasanaeth sylfaenol presennol o’r flwyddyn nesaf ymlaen. Pam? Pa gynlluniau sydd gennych, os o gwbl, i wella’r gwasanaeth ar y rheilffordd hon?”**

**YMATEB**

Mae’r wybodaeth y gofynnir amdani yn cael ei chynnwys yn yr wybodaeth a gyhoeddir yn yr Adolygiad Amserlenni’r Dyfodol. Gweler y ddolen isod -

[https://dweudeichdweud.trc.cymru/](https://eur03.safelinks.protection.outlook.com/?url=https://haveyoursay.tfw.wales/strategic-future-timetable-review&data=05|02|Freedomofinformation@tfw.wales|4d13876739e4490b942708dcf3587541|87dcd024301948269956ba76b2a04ff4|0|0|638652808449460968|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|0|||&sdata=Hx0cXbiQAaTDLzBjB+paLSLorUwovRoh6hyZQwI9Nno=&reserved=0)

Ar hyn o bryd rydym yn bwriadu lansio trenau teithio llesol wedi’u hailwampio’n llwyr ar y rheilffordd o ddiwedd y flwyddyn. Bydd y trenau 2 gerbyd hyn yn cynnwys lle i hyd at 12 beic er mwyn manteisio i’r eithaf ar ochr dwristiaeth y rheilffordd.

Rydym nawr yn bwriadu i drenau groesi yn Llandrindod a fydd, yn ein barn ni, yn gwella profiad cwsmeriaid yn sylweddol.

Rydym wedi ffurfio trydedd Bartneriaeth Rheilffordd Leol y DU ar gyfer gorllewin Cymru a rheilffordd Calon Cymru, sy’n golygu ein bod yn gweithio’n agos gyda thimau Network Rail yn lleol i wella perfformiad a phrofiad cwsmeriaid ar y rheilffordd.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".